
L'Euroregió Pirineus Mediterrània lidera un nou projecte europeu 
per millorar l'ensenyament superior en les TIC al servei de la salut 


Le projecte eHealth Eurocampus, liderat per l'Euroregió i finançat al 10026 per la Comissió 
Europea, associarà 9 partners europeus com la Facultat d'Informàtica de Barcelona (UPC), la 
Fundació Sant Joan de Déu, l'Escola Politècnica Superior de la Universitat de les llles Balears i 
la Fundació Balear d'Innovació i Tecnologia. 


L'Euroregió Pirineus Mediterrània liderarà el projecte europeu en les TIC al servei de la salut eHealth 
Eurocampus, que té com a objectiu preparar professionals capaços d'innovar en l'àmbit de les 
tecnologies de la informació i comunicació al servei de salut. Aquest projecte de tres anys de durada, 
des de setembre de 2016 fins a l'agost de 2019, és totalment finançat per la Comissió Europea amb 
un import de 430.000 EUR en el marc del programa Erasmus +. 


Aquesta associació estratègica de l'ensenyament superior està liderada per l'Euroregió i compta amb 
la Facultat d'Informàtica de Barcelona (UPC), la Fundació Sant Joan de Déu (hospital i xarxa 
d'assistència mèdica catalana), l'Escola Politècnica Superior de la Universitat de les llles Balears, la 
Fundació Balear d'Innovació i Tecnologia, la Universitat de Montpeller, l'Escola d'Enginyers ISIS de 
Castres, la Universitat Glyndwr del País de Galeles, la Hochschule d'Ulm i la Universitat de Xipre. 


El projecte eHealth Eurocampus permetrà impulsar mètodes d'ensenyament innovadors que seran 
testats durant les activitats conjuntes de formació i després utilitzats en diversos programes de 
màster. Els resultats i les activitats de difusió seran dissenyats per tal de garantir que eHealth 
Eurocampus tingui un fort impacte en les organitzacions participants, així com a l'exterior. 


El projecte eHealth Eurocampus s'inscriu en les orientacions polítiques de l'Euroregió Pirineus 
Mediterrània, que situen la TIC-Salut en el cor de la seva acció amb l'Estratègia Euroregional de la 
Innovació. Aquesta estratègia defineix accions comunes i essencials per a les regions membres per 
estimular el desenvolupament integrat del territori i desenvolupar l'Eurocampus Pirineus Mediterrània, 
el primer campus universitari europeu en número d'estudiants (http:/Avmy.eurocampusveb.eu/). 


eHealth Eurocampus és el tercer projecte euroregional en rebre ajuts de la Unió Europea aquest 
2016, després del projecte d'ajut a la internacionalització de start ups, Links Up, i de cooperació 
cultural i artística The Spur. 


Euroregió Pirineus Mediterrània 


L'Euroregió Pirineus Mediterrània es va constituir l'any 2004 amb l'objectiu de promoure interessos comuns i projectes 
compartits en l'àmbit de la cooperació territorial europea i està formada per les comunitats autònomes de Catalunya i les llles 
Balears i la nova regió francesa d'Occitània. 


Més informació: Ainhoa Gomà, Comunicació 
+34 93 567 63 76 | gectdeuroregio.eu | http:/Avmyv.euroregio.eu/ 

